15 март 2022 г. ирландският въздухоплавателен орган (IAA) издаде своето известие A.114 относно въздухоплаването, в което обяви прекратяването на валидността на всички удостоверения за летателна годност на въздухоплавателните средства, експлоатирани от сертифицирани от FATA въздушни превозвачи, считано от датата на това известие, въз основа на убеждението, че поддържането на летателната годност на тези въздухоплавателни средства не може повече да бъде осигурено.
 (6)
 Въпреки тези решения на BCAA и IAA, действащи в качеството си на компетентни органи на държавите на регистрация, редица засегнати въздухоплавателни средства все още се експлоатират от сертифицирани от FATA въздушни превозвачи, както в Русия, така и към определени трети държави. С електронния си бюлетин 2022/12 от 11 март 2022 г. Международната организация за гражданско въздухоплаване (ИКАО) припомни, че подобно действие представлява пряко нарушение на членове 29 и 31 от Чикагската конвенция. Според този електронен бюлетин FATA, в качеството си на орган, отговарящ за гарантиране на спазването от страна на въздушните превозвачи, сертифицирани от Русия, на съответните международни стандарти за безопасност, не е трябвало да разрешава изпълнението на такива операции. Освен това въздушните превозвачи, сертифицирани от FATA, които изпълняват такива полети с въздухоплавателните средства, посочени в съображения 4 и 5, съзнателно са извършили това в нарушение на съответните международни стандарти за безопасност, по-специално приложение 6, част I, глава 5 на ИКАО, стандарт 5.2.3 „Самолетът се експлоатира в съответствие с условията на неговото удостоверение за летателна годност и в рамките на одобрените експлоатационни ограничения, съдържащи се в неговото ръководство за летателна експлоатация“, с уговорката, че такова удостоверение за летателна годност се издава от държавата на регистрация.
 (7)
 Освен това голям брой от тези въздухоплавателни средства са били вписани в регистъра на въздухоплавателните средства на Русия без съгласието на собствениците и без последващо сътрудничество с BCAA или IAA по въпросите на безопасността. Както е посочено и в електронния бюлетин на ИКАО, посочен в съображение 6, подобно действие е в нарушение на членове 17 и 18 от Чикагската конвенция.
 (8)
 На 18 март 2022 г. ИКАО публикува своето писмо до държавите AN 3/1.1-22/41, в което напомня на всички договарящи държави по Чикагската конвенция отговорностите и задълженията по надзора, произтичащи от тази конвенция и приложенията към нея, по отношение на адекватното извършване на надзора върху безопасността.
 (9)
 На 18 март 2022 г. Русия съобщи на Бермудските острови, че прекратява временно споразумението по член 83а, посочено в съображение 4, с незабавно действие. В резултат на това, съгласно съответните международни стандарти за безопасност на гражданското въздухоплаване, всички отговорности за регулаторен надзор, които преди това са били прехвърлени на Русия по силата на посоченото споразумение, се връщат обратно на Бермудските острови като държава на регистрация.
 (10)
 В нарушение на приложимите международни стандарти за безопасност на гражданското въздухоплаване FATA е запазила прехвърлените отговорности за регулаторен надзор, посочени в съображения 4 и 5, и без никаква координация с Бермудските острови и Ирландия като държави на регистрация е поела регулаторните функции и задължения, съдържащи се в приложение 8 към Чикагската конвенция. Няма проверими доказателства, въз основа на които да се направи заключението, че FATA е изградила необходимия капацитет